Document ID: 31996D0424

31996D0424
L 175/25
SLUŽBENI LIST EUROPSKE UNIJE
ODLUKA KOMISIJE
od 20. svibnja 1996.
o stavljanju na tržište genetski modificiranog sterilnog muškog radiča (Cichorium intybus L.) djelomično otpornoga na herbicid glufosinat-amonij, u skladu s Direktivom Vijeća 90/220/EEZ
(Tekst značajan za EGP)
(96/424/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/220/EEZ od 23. travnja 1990. o namjernom ispuštanju genetski modificiranih organizama u okoliš (1), kako je zadnje izmijenjena Direktivom Komisije 94/15/EZ (2), a posebno njezin članak 13.,
budući da, u skladu s člancima 10. do 18. Direktive 90/220/EEZ, postoji postupak Zajednice kojim je nadležnom tijelu države članice omogućeno odobravanje stavljanja na tržište proizvoda koji se sastoje od genetski modificiranih organizama;
budući da je nadležnim tijelima države članice (Nizozemska) dostavljena prijava za stavljanje na tržište takvoga proizvoda;
budući da je nakon toga nadležno tijelo Nizozemske Komisiji dostavilo relevantnu dokumentaciju s pozitivnim mišljenjem; budući da su na spomenutu dokumentaciju nadležna tijela drugih država članica uložila prigovore;
budući da se stoga, u skladu s člankom 13. stavkom 3., od Komisije zahtijeva da donese odluku u skladu s postupkom predviđenim člankom 21. Direktive 90/220/EEZ;
budući da je, nakon što je ispitala svaki od uloženih prigovora u svjetlu područja primjene Direktive 90/220/EEZ i informacija dostavljenih u dokumentaciji, Komisija zaključila sljedeće:
-
nema razloga vjerovati da će prijenos gena bar na populacije divljega radiča imati ikakve štetne utjecaje, s obzirom na činjenicu da taj prijenos može samo doprinijeti konkurentnosti ili selektivnoj prednosti divljih populacija ukoliko bi herbicid glufosinat-amonij bio jedino sredstvo kontrole tih populacija, što ovdje nije slučaj,
-
odobrenje za stavljanje na tržište toga proizvoda ne bi trebalo obuhvaćati njegovu uporabu u prehrani ljudi ili životinja, budući da dostavljena prijava ne obuhvaća te aspekte,
-
ne postoje sigurnosni razlozi zbog kojih bi na etiketi trebalo spominjati da je proizvod dobiven tehnikama genetičke modifikacije,
-
kako je 50 % hibridnog sjemena otporno na herbicid, na etiketi treba biti navedeno da proizvod može biti otporan na herbicid glufosinat-amonij, tako da uzgajivači znaju da glufosinat-amonijem možda neće biti moguće suzbiti samonikle populacije;
budući da su odobrenje za kemijske herbicide kojima se tretiraju biljke i procjena učinka njihove uporabe na zdravlje ljudi i okoliš obuhvaćeni Direktivom Vijeća 91/414/EEZ iz srpnja 1991. o stavljanju sredstava za zaštitu bilja na tržište (3), kako je zadnje izmijenjena Direktivom Komisije 96/12/EZ (4), a nisu obuhvaćeni Direktivom 90/220/EEZ;
budući da članak 11. stavak 6. i članak 16. stavak 1. Direktive pružaju dodatna jamstva za slučaj da nova saznanja o rizicima proizvoda postanu dostupna;
budući da su mjere predviđene ovom Odlukom u skladu s mišljenjem Odbora predstavnika država članica osnovanog na temelju članka 21. Direktive 90/220/EEZ,
DONIJELA JE OVU ODLUKU:
Članak 1.
1. Ne dovodeći u pitanje ostalo zakonodavstvo Zajednice i pridržavajući se uvjeta iz stavaka 2., 3. i 4., odobrenje za stavljanje na tržište dolje navedenog proizvoda, za koji je prijavu podnio Bejo-Zaden BV (Znak. C/NL/94/25), daju nadležna tijela u Nizozemskoj na temelju članka 13. Direktive 90/220/EEZ.
Proizvod se sastoji od sjemena i bilja koje potječe od linija (RM3-3, RM3-4 i RM3-6) radiča (Cichorium intybus L. podvrste crveni radič) koje su transformirane uporabom plasmida Ti izoliranog iz Agrobacterium tumefaciens koji između rubnih sekvenci T-DNA sadrži:
i.
gen barnase iz Bacillus amyloliquefaciens (ribonukleaza) s promotorom PTA29 iz Nicotiana tabacum i terminator gena nopalin-sintaza iz Agrobacterium tumefaciens;
ii.
gen bar iz Streptomyces hygroscopicus (fosfinotricin acetiltransferaza) s promotorom PSsuAra-tp iz Arabidopsis thaliana i terminator gena 7 TL-DNA iz Agrobacterium tumefaciens;
iii.
gen neo iz Escherichia coli (neomicin fosfotransferaza II.) s promotorom gena nopalin sintaze iz Agrobacterium tumefaciens i terminator gena oktopin sintaza iz Agrobacterium tumefaciens.
2. Ovo odobrenje obuhvaća sve potomke nastale križanjem ovog proizvoda s tradicionalno uzgojenim radičem.
3. Ovo odobrenje obuhvaća uporabu proizvoda za uzgoj.
4. Ne dovodeći u pitanje označivanje koje je propisano drugim zakonodavstvom Zajednice, na etiketi svakog pakiranja sjemena mora biti navedeno da je proizvod:
-
namijenjen za uzgoj,
-
može biti otporan na herbicid glufosinat-amonij.
Članak 2.
Ova je Odluka upućena državama članicama.
Sastavljeno u Bruxellesu 20. svibnja 1996.

Labels: 3
17
18
6